钦定古今图书集成/明伦汇编/官常典/第721卷 > 夏鲁奇
## 钦定古今图书集成/明伦汇编/官常典/第721卷 > 夏鲁奇

奇初事梁，为宣武军校，后奔于晋，为卫护指挥使，从
周德威攻刘守光于幽州，守光将单廷珪、元行钦以
骁勇自负，鲁奇每与二将斗，辄不能解，两军皆释兵
而观之。晋已下魏博，梁将刘𬩽军于洹水，庄宗以百”
骑觇敌，遇𬩽，伏兵围之数重，几不得脱。鲁奇力战，手
杀百馀人，身被二十馀创，与庄宗决围而出。庄宗益
奇之，以为磁州刺史。从战中都，擒王彦章，庄宗壮之，
赐绢千疋，拜郑州防御使。迁河阳节度使，为政有惠
爱。徙镇忠武，河阳之人遮留不得行，父老诣京师乞
留，明宗遣中使往谕之，鲁奇乃得去。唐师伐荆南，以
鲁奇为招讨副使，无功而还，徙镇武信。东川董璋反，
攻遂州，鲁奇闭城拒之，旬月救兵不至，城中食尽，鲁
奇自刎死，年四十九。